laion/Wikipedia-Exotic huggingface dataset:
Veda keel

Veda keel on Sri Lankal elavate veedade keel. Veedasid oli 2002. aastal umbes 2500 inimest, kuid puhtalt räägib seda vaid 300 inimest[viide?]. Arvsõnad põhinevad kindlatel ja määramata vormidel: ekama 'üks' (kindlatel) ja ekamak 'ükskord' (määramata). Nendeks on ekamay, dekamay ja tunamay. Kirjapildilt on sõnad väga sarnased singali keele sõnadega, kuid fonotaktika on väga erinev. ’’C’’ kõlab nagu ’’CH’ ja ’’J’’ hääldub samamoodi, nagu seda kirjutatakse. Elusolendite puhul kasutatavad järelliited on -ATTO, isikustamisel -LAATTO, nimisõnadel -POJJA ja -RAACCAA. Kehaosade puhul kasutatakse järgmisi järelliiteid: -RUKULA, -DANDA ning ka -POJJA, -TANA ja -GEJJA. Nimetatud järelliiteid kasutatakse siis, kui kehaosi märkivad sõnad on laenatud Singai keelest Näited asesõnadest on meeatto (mina), topan (sina), eyaba (seal), koyba (kus). Neid asesõnu kasutatakse nii ainsuse kui ka mitmuse tähistustega. Singali keel sisaldab viit vormi, kuidas liigitada inimesi nende staatuse järgi, veda keeles kasutatakse ainult ühte vormi (topan) sõltumata staatusest. Härra, ma tapsin siiski elevandi – botakandaa nam puccakaduvaa huura meeatto http://www.ethnologue.com/language/ved külastatud oktoober 2013 https://web.archive.org/web/20130727224552/http://lingweb.eva.mpg.de/numeral/Vedda.htm külastatud november 2013 https://web.archive.org/web/20140512222622/http://www.srilankasouthindiaheritage.org/wp-content/uploads/2013/02/Note-on-a-Few-words-in-the-Vedda-Languge..pdf külastatud oktoober 2013
Avoni jõgi

Avoni jõgi on mitme jõe nimi: Avoni jõgi, jõgi Inglismaal, Severni lisajõgi, voolab läbi Stratford-upon-Avoni Avoni jõgi, jõgi Inglismaal, suubub La Manche'i, voolab läbi Salisbury Avoni jõgi, jõgi Inglismaal, Severni lisajõgi, voolab läbi Bathi ja Bristoli Avoni jõgi, jõgi Kanadas Ontario provintsis Avoni jõgi, jõgi Uus-Meremaal Lõunasaarel Avoni jõgi, jõgi Lääne-Austraalias, Swani jõe lisajõgi
Akavai keel

Akavai keel (Acahuayo, Acewaio, Akawai, Ingariko) on kariibi keelkonda kuuluv keel. Kariibi keelkonda kuuluvad keeled on omavahel tihedalt seotud, kuna naaberkeeled mõjutasid üksteist. Enamus keeli on tänapäevani eksisteerivad, kuid tihtipeale ulatub kõnelejate arv mõnesaja kõnelejani. Ainuke keel, mille kõnelejaid on üle mitme tuhande, on makuši keel ligi 30 000 kõnelejaga. Akavai keele staatus on 6b ehk ohustatud. Akavai keelt kõneldakse peamiselt Guyanas, vähemal määral ka Brasiilias ja Venezuelas. Akavai keele kõnelejaid on maailmas umbes 5400. 4500 nendest räägivad seda Guyanas. Akavai on aglutinatiivne keel, millel on keerukas verbimorfoloogia. Sõnade järjekord lauses on peamiselt SOV ehk alus – sihitis – öeldis. Akavai keeles on 7 täishäälikut: a, e, i, ï, o, ü, u. Diftonge on 4: ai, au, ei ,oi. Konsonante on 20: b, ch, d, g, j, k, kw, m, n, ñ, ng, p, r, s, sh, t, w, y, z, zh. Ülakoma kasutatakse pausi väljendamiseks. Akavai keeles kasutatakse ladina tähestikku. 1 – teginnö 2 – aza´rö 3 – ozorau 4 – azagoro'ne Akavai keeles ei ole palju arvsõnu. Et lugeda suuremaid arve kui 4, kasutab enamik kõnelejaid hispaania keelt. Juweyu morok – punane kala i'kïrïng pero – must koer Kuna akavai keeles on hästi vähe numbreid, tuleb suuremate numbrite jaoks kasutada sõnu nagu "käsi", "jalg", "sõrmed" ja "varbad" . Need sõnad tuleb ühendada numbritega 1–4. Näiteks arv 12 on akavai keeles "aza'rö emiya bona aza'rö pïda", mis sõna otseses mõttes tähendab "kaks kätt ja kaks jalga". Loogika seisneb selles, et käte hulka on arvestatud ka sõrmed, aga jalgade hulka varbaid ei arvestata. Akawaio Language Resources. Külastatud oktoober 2013 (inglise keeles) A language of Guyana. Külastatud oktoober 2013 (inglise keeles) Akawaio Pronunciation Guide. Külastatud oktoober 2013 (inglise keeles) Akawaio Numbers Worksheet. Külastatud oktoober 2013 (inglise keeles) Akawaio Words. Külastatud oktoober 2013 (inglise keeles)
Fataluku keel

Fataluku keel on paapua keel, mis kuulub Lääne-Uus-Guinea keelte hulka. Seda kõneldakse põhiliselt Ida-Timori idaosas Los Palose piirkonnas. Fataluku keelt kõneleb umbes 5% Timori elanikkonnast ehk umbes 37 000 inimest. Fataluku keele kirjutamisel kasutatakse ladina tähestikku. Morfoloogia kohaselt on tegu aglutineeriva keelega ehk moodustatakse uusi tüvesid ja sõnavorme morfeemide üksteisele "külgekleepimise" teel. Pea – ca'utapunu juuksed – ca'u le'u kõrv – wali kasa nina – mini keel – ipilu silm – ina Ana ale una (S O V) Mina riis söön Ma söön riisi 1. Tapa a-mace-nu una Ära söö minu toitu. 2. Ana isa-isa-nu hai fai Ma tegin barbeque'd. Kuca Pitine unu Hobune valge Valge hobune A Ale eluhe ana upe, A hai mace lai? Sulle meeldib riis, oled juba söönud Kas sulle maitseb riis, oled juba söönud? A Tenaena en isikola? Sina kus (asukoht) õpid Kus sa õpid? üks – ukeni kaks – ece kolm – utue neli – fete viis – lime kuus – neme seitse – fetu kaheksa – ikefe üheksa – siwe kümme – tegene http://www.eki.ee/knab/lgv/pptw.htm http://www.ethnologue.com/language/ddg "arhiivikoopia". Originaali arhiivikoopia seisuga 22. oktoober 2012. Vaadatud 24. november 2013.{{cite web}}: CS1 hooldus: arhiivikoopia kasutusel pealkirjana (link) "Fataluku". Originaali arhiivikoopia seisuga 5. november 2013. Vaadatud 24. november 2013. "Arhiivikoopia". Originaali arhiivikoopia seisuga 4. märts 2016. Vaadatud 24. novembril 2013.{{netiviide}}: CS1 hooldus: arhiivikoopia kasutusel pealkirjana (link) "arhiivikoopia". Originaali arhiivikoopia seisuga 5. november 2013. Vaadatud 24. november 2013.{{cite web}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 26. mai 2019. Vaadatud 26. mail 2019.{{netiviide}}: CS1 hooldus: arhiivikoopia kasutusel pealkirjana (link)
Raidkunst

Raidkunst on skulptuuri liik – taieste valmistamine kõvast materjalist nikerdamise või raiumise teel. Raidkunsti teosed on peamiselt kivi- (graniit, marmor, dolomiit jne) ja puuskulptuurid.
Nasi keel

Nasi keel kuulub Tiibeti-Birma keelkonna Yi harusse. Hiina 2000. aasta rahvaloenduse andmetel on nasi keele kõnelejaid umbes 310 000, neist umbes 170 000 inimest räägivad teise keelena hiina, tiibeti, inglise või bai keelt. Peamiselt räägitakse nasi keelt Hiina provintsides Lijiangis, Yunnanis ja Sichuanis. Osa kõnelejaid elab Tiibetis ja arvatavasti ka Birmas. Nasi keelt on kirja pandud kolmes erinevas tähestikus. Nasi keele dongba tähestiku leiutas teadaolevalt 13. sajandil kuningas Moubao Azong. Seda kasutavad enamasti ainult preestrid abina rituaalsete tekstide lugemisel usutseremooniatel ja shamaanirituaalidel. Tänapäeval on umbes 60 dongba preestrit, kes dongba tähestikku lugeda ja kirja panna oskavad. Enamus neist on üle 70 aasta vanad, ehkki vähemalt kolme vanus on alla kolmekümne. Nooremad dongba preestrid püüavad tähestikku taaselustada, külastades sageli Lijiangi piirkonna kohalikke koole ja seal tunde andes. Tähestikku kasutatakse samuti Lijiangi piirkonna teetähistel ja poesiltidel. Dongba tähestik koosneb umbes 1400 sümbolist, millest 90 protsenti moodustavad piktogrammid. Dongba tähestiku keerukuse tõttu võib selles vilumuse saavutamiseks kuluda üle 15 aasta. Geba tähestikku kirjutatakse horisontaalis vasakult paremale. Geba tähestiku sümbolite hääldus ei ole kindlalt fikseeritud, selle asemel on igal kõnelejal (tavaliselt preester) kombeks eelistada üht või teist hääldust. Ühel sümbolil võib olla erinevaid hääldusviise, kuid üht hääldusviisi võib märkida ka mitu erinevat sümbolit. 1957. aastal võeti Nasi keele kirjutamiseks kasutusele versioon ladina tähestikust, aluseks Pinyni transliteratsioon. 1984. aastal seda redigeeriti. 1980ndatel avaldati Nasi keele kõnelejate omakeelse lugemisoskuse arendamiseks ajalehte, mis oli trükitud nii Dongba kui ka ladina tähestikus. Samuti avaldati üle kolmekümne raamatu. Algul kandsid need pingutused vilja – 1982. aastal suutis 200 inimest nasi keelt ladina tähestikus lugeda, 1985. aastaks juba 1700 inimest. Hiina valitsus lõpetas järk-järgult nasi keele õpetamise hilistel 1980ndatel, ent viimastel aegadel on püütud keelt uuesti õpetama hakata. Nasi keele näide ladina tähtedega Naqxi tei'ee jju pil gguf, Naqxi balzhee tv ceeq sie. Naqxi tei'ee Naqxi bal, sseiweq leq gee dde bbaq leq bbaq ssi ddee ddoq nee, Naqxi xiyuq huahuaq. Tõlge Kuna nasi rahval on oma tähestik, siis nad avaldavad Nasi ajalehte. Nasi tähestikus ajaleht on sama ilus kui õitsev lill. Nähes õitsvat lille teame, et nasi rahva elu saab olema rõõmus. Sõnajärg lauses: subjekt – objekt – verb. Nasi keel on tonaalne keel, esineb 4 tooni, mõnel dialektil ka 3. http://web.phonetik.uni-frankfurt.de/L/L2525.html http://www.ancientscripts.com/nasi.html http://www.omniglot.com/writing/nasi.htm http://en.wikipedia.org/wiki/Nasi_language http://www.wdl.org/en/item/173/ http://sinoglot.com/nasi/ http://www.ethnologue.com/language/nxq http://languagesindanger.eu/book-of-knowledge/list-of-languages/nasi/
Amurdagi keel

Amurdagi keel on põlisaustraalia keel, mida räägiti Põhja-Austraalias. Amurdagi keelt on mitu aastakümmet salvestanud Austraalia lingvistid, nagu Nick Evans, Robert Handelsmann ja teised. Neid aitas amurdagi keelt emakeelena rääkinud Charlie Mungulda, kes võis olla viimane amurdagi emakeelena valdav inimene. Ta suri enne 2016. aasta rahvaloendust. Amurdagi keeles on kasutusel kolme täishääliku (/a/, /i/, /u/) süsteem. Amurdagi keeles on ainult esimese kahe numbri jaoks eraldi nimetus, ülejäänud arvud saadakse nende kahe sõna kombineerimisel. Arr- dakan-bu -wurduk. Meie kaks (ekskl) nägime/oleme näinud/näeme teda. Yuban- ja- laj -anu. Ta toob selle mulle. Amurdagi keeles puudub selge eristus grammatilises ajas. Samuti puudub amurdagi keeles sooline markeering. Enamasti eesliited ei alga konsonandiga, näiteks ujali. Samas ivaidja keeles on sama sõna kujali - tuli Muusika ja laulud on kultuuriliselt väga tähtsal kohal, sest nende edasi andmisel tuleb järgida väga spetsiifilist hierarhiat, kuidas ja kellele neid keegi võib ette kanda. Samuti on tähtsad uskumused ja folkloor. "Arhiivikoopia". Originaali arhiivikoopia seisuga 26. detsember 2018. Vaadatud 26. mail 2019.{{netiviide}}: CS1 hooldus: arhiivikoopia kasutusel pealkirjana (link) Amurdag Ethnologue "Arhiivikoopia". Originaali arhiivikoopia seisuga 2. detsember 2013. Vaadatud 24. novembril 2013.{{netiviide}}: CS1 hooldus: arhiivikoopia kasutusel pealkirjana (link) http://www.maavald.ee/koda.html?id=1866&op=lugu "Arhiivikoopia". Originaali arhiivikoopia seisuga 29. oktoober 2014. Vaadatud 24. novembril 2013.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia" (PDF). Originaali (PDF) arhiivikoopia seisuga 3. detsember 2013. Vaadatud 24. novembril 2013.{{netiviide}}: CS1 hooldus: arhiivikoopia kasutusel pealkirjana (link) http://www.theaustralian.com.au/arts/the-songs-remain-unbroken/story-e6frg8n6-1225777194649 http://www.swarthmore.edu/SocSci/langhotspots/expeditions.html Inglise-amurdagi sõnastik Amurdagi emakeelena kõnelev inimene rääkimas Amurdak Inyman - raamat, milles on tõlgitud 6 teksti inglise keelde ja seda saadab audio fail
Fangi keel

Fangi keel on bantu keelte hulka kuuluv keel. Kõige rohkem selle keele kõnelejaid leidub Ekvatoriaal-Guineas (534 000, 2011. aasta seisuga). Veel kõneldakse fangi keelt Gabonis, Kamerunis, Kongos ning São Tomé ja Príncipes. Kogukõnelejate arv on ligi 1,3 miljonit (2011). Nendes riikides on keel väga suure tähtsusega ning kasutatav igapäevases suhtluses ja kõnelejaid on igas vanuses. Siiski on keel peamiselt suuline, kirjalikes materjalides seda eriti ei kasutata. Alates aastast 1995 on peamiselt kasutusel ladina tähestik. Keelel on mitu erinevat dialekti. Fangi keele grammatika on üsna lihtne võrreldes mõne muu sama keelerühma keelega. Keeles on 11 erinevat klassi. Kindlalt on paika pandud, milline nimisõna kuulub millisesse klassi. Keeles esinevad ainult mõned üksikud ebaharilikud häälikud. Täishäälikud – a, e, i, o, u, y, œ, ã Kaashäälikud – b, d, f, g, h, k, l, m, n, r, s, v, w, z Arvud ühest kümneni fangi keeles. 1 – fokh 2 – bè 3 – lal 4 – nè 5 – tan 6 - samè 7 – nzaŋgwal 8 – ôŋwam 9 – ébul 10 - awôm M'bolo; M'bolani – Tere, vastavalt ühele või mitmele inimesele. Am'bolo; Am'bolani – Vastutervitus. Y'o num vah? – Kuidas sul läheb? M'a num vah – Mul läheb hästi. Wa kuh vay? – Kuhu sa lähed? Ma kuh Andah – Ma lähen koju. Ma ke see-kolo – Ma lähen kooli. Ma ke ma woolou – Ma lähen jalutama. Ma woh zeng – Ma olen näljane. Ma cuma adji – Ma tahan süüa. Ma kwan – Ma olen haige. Ma wok ki Fang – Ma ei saa fangi keelest aru. Ma kobe ki Fang – Ma ei räägi fangi keelt. Ma wok Flacci – Ma saan prantsuse keelest aru. Wa dzon ah dzeh? – Mida sa ütlesid? Ma dzon ah... – Ma ütlesin, et … A tara dzam! – Püha jumal! Akiba – Aitäh. http://www.ethnologue.com/language/fan http://www2.hu-berlin.de/predicate_focus_africa/data/Zamponi_-_Focus_in_Fang.pdf http://www.zompist.com/numbers.htm
Evengi keel

Evengi keel on tunguusi-mandžu keel, millel on 16 800 kõnelejat Venemaal, Hiinas ja Mongoolias. Lisaks evenkidele on evengi keele oskus levinud ka naaberrahvaste seas. Evengi keel on ohustatud, emakeelena omandab seda vaid väike arv lapsi ning keele kõnelejate arv väheneb. Venemaal kõneldav evengi keel jaguneb kolme murderühma – põhja-, lõuna- ja idamurdeks–, mis jagunevad 14 murdeks ja paljudeks murrakuteks. Murreteks jaguneb ka Hiinas ja Mongoolias kõneldav evengi keel. Venemaal kirjutati evengi keelt 1931–1937 ladina kirjas, alates 1937. aastast kirillitsas. Hiinas on evengi keelt varem kirjutatud mandžu kirjas, tänapäeval ladina kirjas ja harvemini mongoli kirjas. Evengi keeles on erinevatel andmetel 11 või 13 täishäälikut ning 18 või 21 kaashäälikut. Evengi keeles on 13 käänet. Eristatakse ainsust ja mitmust ning esimest, teist ja kolmandat isikut. Keeles puuduvad eesliited, käändeid märgitakse järelliidetega. Morfoloogiliselt ülesehituselt sarnaneb evengi keel mongoli keelega. Evengi keelele on omane SOV-tüüpi sõnajärg. Kuna evengid tegelevad põhilised karjakasvatusega, on neil väga suur loomi puudutav sõnavara. Eri soost ja vanusega loomade kohta kasutatakse sadu erinevaid sõnu. Упкат илэл ты̄нмукирди, урэ̄лди мэ̄нңи са̄рича̄ди балдыдяра. Нуңартын дялитви, һалдяндыви биси, мэмэгӣлвэр аяралды̄дяна тэдет о̄мамачитын. Tõlge: Kõik inimesed sünnivad vabade ja võrdsetena oma väärikuselt ja õigustelt. Neil on mõistus ja südametunnistus ning nende suhtumist üksteisesse peaks kandma vendluse vaim (ÜRO inimõiguste ülddeklaratsiooni 1. artikkel) bi nungan ma sa – Ma tunnen teda. bi uliki je vadam – Ma jahin oravaid. bejel mokare gennevki – Tavaliselt toovad mehed küttepuid. tar asi knigava tangdaran – See naine loeb raamatut. umūn dyūr ilan dygin tunŋa nyuŋun nadan dyapkun egin dyān Evengi keel Ethnologue'is. http://wals.info/example/all/wals_code_eve http://www.zompist.com/numbers.htm Evengi tähestik Evengi tähestik ladina kirjas Evengi tähestik mongoli kirjas
Heinz Karl Gruber

Heinz Karl Gruber (sündinud 3. jaanuaril 1943 Viinis) on Austria helilooja ja dirigent. Ta on "Püha öö" autori Franz Xavier Gruberi järeltulija, niinimetatud Kolmanda Viini Koolkonna juhtfiguur. Tema läbimurdeteos on pandemoonium "Frankenstein!!". 2011. aasta sügisel viibis ta Eestis festivalil NYYD ja andis ka meistrikursuse Eesti Muusika- ja Teatriakadeemias. http://www.youtube.com/watch?v=w5XGDrn4Rjc http://www.youtube.com/watch?v=2y6XVbbuiQ4
Ngadžu keel

Ngadžu keel (inglise keeles Ngaju või Dayak Ngaju) on Lääne-Austroneesia keelkonda Barito keelte alla kuuluv keel. Ngadžu keelt räägitakse Indoneesias Kesk-Kalimantani provintsis, Kaupase, Kahyani, Katingani ja Mentaya jõgede ülemjooksudel. Seda kõneleb umbes 890 000 inimest. Ngadžu keeles langeb rõhk tavaliselt sõna eelviimasele silbile. Kõik vokaalid peale ə saavad olla pikad. Ije andau, tege ije kungan burung tulak mananjung – Ühel päeval läks üks lind jalutama. Metuh tanjung-tanjung te,sundau ah ije kabawak tanggui – Jalutamise ajal leidis ta mütsi. Iye tuh, kua – Jah, hea, ütles ta. Tanggui te nah hapa ka – Ta kandis seda mütsi. Hasupa iye dengan ije kungan burung je beken – See lind kohtus ühe teise linnuga. Nangkakak jete nantawe iye hengga takunduk – Teine lind naeris tema üle nii kõvasti, et lind pidi istuma. Basingi angat ah hengga jakah ah ka tanggui te- Ta oli nii vihane, et ta viskas mütsi teise linnu suunas. Duan burung je kadue ka tanggui te, hapa akan saranga ah – Teine lind võttis selle ja kasutas seda oma pesana. Metuh burung je helu te katawa, hengga-hengga kasingi ah – Kui esimene lind sellest teada sai, oli ta väga vihane. Palu dua ka tanggui te, kepa ka hung kuluk ah – Ta võttis selle mütsi ja pani endale pähe. Dia tahi singa tege auh kiak-kiak – Äkki oli kuulda säutsuvat häält. Te iye! Musit ndai tanteluh kuh te, kuan burung je kadue te kahanjakan – Jah! Mu muna lõpetas haudumise, ütles teine lind. Ta oli nii õnnelik. 1) ijé 2) dué 3) teló 4) epat 5) limé 6) jahawen 7) oju 8) hanga 9) jalatien 10) sapuluh Keeles eristatakse kolme dialekti: pluopetaki, ba'amangi ja mantagai. Ngadžu keel on lähedalt seotud Bakumpai keelega. . Ngadžu ja Bakumpai keelte sõnavaraline sarnasus on 75%. Ngadžu keelt õpetatakse Palangkaraya algkoolides. Keeles on kasutusel ladina kirjaviis. . http://www.eki.ee/cgi-bin/mkn8.cgi?form=lg&lang=et&kohanimi=ngaju&f2v=Y&keel=&f3v=Y&allikas=&staatus=&nimeliik=&maakond=&vald=&kihelkond=&asum=&f10v=Y&f14v=Y&of=tb http://www.ethnologue.com/language/nij http://wals.info/languoid/lect/wals_code_olm http://languagelink.let.uu.nl/fpps/browse.php?mode=detail&answerset_id=Ngaju&searchfor=answerset http://en.wikipedia.org/wiki/Ngaju_language "Arhiivikoopia". Originaali arhiivikoopia seisuga 22. oktoober 2012. Vaadatud 24. novembril 2013.{{netiviide}}: CS1 hooldus: arhiivikoopia kasutusel pealkirjana (link) http://www.zompist.com/million.htm
Santorin

Santorin on vulkaan Thíra saarestikus Nea Kaimeni saarel. Kõrgus 127 meetrit. Viimase poole tuhande aasta jooksul on suurimad pursked toimunud ajavahemikes 1570–1573, 1650, 1707–1711, 1866–1870, 1925–1926 ja 1939–1941. Viimane väiksem purse oli 1950. aastal. "Santorini  » Eruptive History". Originaali arhiivikoopia seisuga 13. juuni 2021. Vaadatud 4. jaanuaril 2013.
Getter Laar

Getter Laar (sündinud 21. novembril 1989) on eesti jalgpallur. Ta on Prantsusmaa klubi En Avant de Guingamp väravavaht. 2013 Eesti aasta naisjalgpallur Soccerway.com
Oregon

Oregon on Ameerika Ühendriikide osariik 1859. aastast. Asub USA loodeosas Vaikse ookeani rannikul. Põhjas piirneb Washingtoni osariigiga, lõunas California ja Nevadaga ning idas Idahoga. Suurim linn on Portland. Oregoni põlisasukad on bannokid, tšinukid, klamatid, sahaptinid ja mitmed väiksemad indiaani suguharud. Oregonis asub USA sügavaim järv Crater Lake. Kõrgeim mägi on Mount Hood (3429 m). 2012. aastal elas Oregoni osariigis 3 899 353 inimest. Osariik jaguneb 36 maakonnaks. Oregoni Ülikool asub Eugene'is. Oregoni kummituslinnade loend 2020 United States Census, vaadatud 20.03.2022. Oregoni osariigi koduleht
Tonkava keel

Tonkava keelt kõnelesid Texases elanud tonkavad. Umbes 1930. aastatel keel hääbus, kõnelejaid ei olnud enam. Tänapäeval suhtleb hõim inglise keeles, aga kasutab selles sõnu vanast keelest. Tonkava tähendab tõlkes 'tõelisi inimesi'. Keel kuulub Põhja-Ameerika isoleeritud indiaani keelte hulka. Ida-Texas, Oklahoma, New Mexico. Keel on hääbunud. Kahesilbilistel sõnadel on rõhk viimasel silbil, enamasilbilistel sõnadel eelviimasel. Keeles on 10 vokaali, mis eristuvad kõlalt ja pikkuselt. Vokaalid on paigutatud viie kaupa kahte rühma – pikad ja lühikesed täishäälikud. Kaashäälikuid on 15. Foneetiline http://www.tonkawatribe.com/ http://www.ethnologue.com/language/tqw http://www-01.sil.org/iso639-3/documentation.asp?id=tqw https://archive.org/stream/tonkawaindianlan03hoij#page/n11/mode/2up
Nevada

Nevada [nev'aada] (inglise keeles [nəˈvædə]) on Ameerika Ühendriikide osariik, mis on moodustatud 1864. aastal. Läänes piirneb California osariigiga, põhjas Idaho ja Oregoni, idas Utah' ning kagus Arizona osariigiga. 2010. aastal elas Nevada osariigis 2 700 551 inimest. Elanikud jagunesid päritolult 2008. aastal järgmiselt: 13,2% saksa 10,7% iiri 9,4% inglise 6,4% itaalia 4,1% ameerika 4,0% skandinaavia (1,7% norra, 1,5% rootsi ja 0,8% taani). 1950. aasta rahvaloenduse järgi oli Nevada osariigi rahvaarv 160 083, millega oli Nevada kõige väiksema rahvaarvuga osariik. 20. sajandi lõpus kasvas Nevada plahvatuslikult, olles USA kõige kiiremini kasvav osariik, tänu osariigis hasartmängude legaliseerimisele ja vägagi liberaalsetele abielu- ja lahutusseadustele. Lisaks on Nevada ainus USA osariik, kus on prostitutsioon legaalne (kolmes suurimas maakonnas (Clarki (Las Vegas), Washoe (Reno) ja Carson City linnas) on prostitutsioon keelatud). 2000. aastal elas osariigis juba peaaegu kaks miljonit inimest. Nevada osariigi rahvaarv on alati kasvanud just sisserände tõttu. 1900. aastal oli Nevada elanikest osariigis sündinud 37%, 2000. aastal ainult 21%, 2012. aastal 25%. Kõige suurem sisseränne Nevada osariiki toimub California osariigist, 2012. aasta seisuga oli 19% Nevada elanikest sündinud Californias. Ligi 91% Nevada elanikest elab osariigi kolmes suuremas linnastus: Las Vegases, Renos ja Carson Citys. Kaguosas Clarki maakonnas elas 2010. aasta rahvaloenduse andmeil 1 951 269 inimest, mis moodustab Nevada osariigi kogurahvaarvust 72%. Nevada osariik jaguneb 16 maakonnaks ja üheks maakonnavabaks linnaks: Carson City Churchilli maakond Clarki maakond Douglase maakond Elko maakond Esmeralda maakond Eureka maakond Humboldti maakond Landeri maakond Lincolni maakond Lyoni maakond Minerali maakond Nye maakond Pershingi maakond Storey maakond Washoe maakond White Pine'i maakond Humboldti metsakaitseala Toiyabe'i metsakaitseala Inyo metsakaitseala Mount Charleston Wilderness Surmaoru rahvuspark Suure nõo rahvuspark Nevada kummituslinnade loend 2020 United States Census, vaadatud 20.03.2022. Ameerika Rahvaloenduse Büroo, vaadatud 07.02.2011. Ameerika Rahvaloenduse Büroo, vaadatud 07.02.2011. "Where We Came From and Where We Went, State by State". New York Times. 19. august 2014. Vaadatud 16. märts 2019. Nevada osariigi koduleht
Ave jõgi

Ave on jõgi Portugalis. See on 85 kilomeetri pikkune ja selle valgala on 1390 km².
Montana

Montana [mɒnˈtænə] on Ameerika Ühendriikide osariik alates 1889. aastast. Põhjas piirneb Kanada Briti Columbia, Alberta ja Saskatchewani provintsiga, läänes USA Idaho osariigiga, idas Põhja-Dakota, kagus Lõuna-Dakota ning lõunas Wyomingi osariigiga. Osariigi suurim linn on Billings. 2012. aastal elas Montana osariigis 1 005 141 inimest. Vaata ka: Montana maakondade loend Osariik jaguneb 56 maakonnaks. 2020 United States Census, vaadatud 20.03.2022. ""State Symbols"". Montana Department of Tourism. (inglise). Vaadatud 19.06.2013. ""Great Seal, Montana Code Annotated: 1-1-501"". Montana Legislative Services (inglise). Originaali arhiivikoopia seisuga 7.05.2013. Vaadatud 19.06.2013. ""Overcast tune named official Montana lullaby"". Prairie Star (inglise). Originaali arhiivikoopia seisuga 18.01.2017. Vaadatud 19.06.2013. Montana osariigi koduleht
Richard Valdak

Richard Valdak ("Tereese"; 29. märts 1891 Tallinn – 26. detsember 1968) oli eesti õigeusu ja katoliku vaimulik. 1927. aastal sooritas ta vaimuliku kutseeksami, 11. septembril 1927 pühitseti abielutult diakoniks ja 14. septembril 1927 preestriks. Teenis 1927–1928 Vormsis. 1928. aastal siirdus Richard Valdak katoliku kirikusse, teenis 1928–1940[küsitav] idariituse preestrina Haapsalus. 1930. aastail oli ta tuntud homoseksuaalne mees, kes elas Tallinnas, Endla tänav nr 59 ilma loata ehitatud majas ("lillade peastaabis"), kus ta muuhulgas laulatas meestevahelisi "abielusid". Ta ise oli kolm korda sellises "abielus". Tallinna 5. jaoskonna rahukohtuniku otsusega 16. märtsist 1934 suleti maja elamiseks, kuna see oli püstitatud ehitusmääruse vastaselt ja tulekardetav, lisaks määrati Richard Valdakile 10 krooni trahvi või 3 päeva aresti. Richard Valdak maeti 9. jaanuaril 1969 Tallinna Rahumäe kalmistule. http://www.orthodoxa.org/EE/estonieEE/histoireeaoc/EAOK%20oik.kontakid01-1.pdf Lilla õudus. Rahvaleht, 2. detsember 1933, nr. 111, lk. 5. "Tereese loss" maatasa! Rahvaleht, 19. detsember 1933, nr. 118, lk. 4 "Linnukesed" kohtulaua ees. Vaba Maa, 18. märts 1934, nr. 65, lk. 7.